pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-เมื่อร้องทุกข์เข้ามา...รัฐพร้อมแก้ไขปัญหาให้
วันจันทร์ที่ 15 มีนาคม 2564
เมื่อร้องทุกข์เข้ามา...รัฐพร้อมแก้ไขปัญหาให้
...
มาแล้ว...ผลดําเนินการของรัฐบาลกับการแก้ไขปัญหาต่าง ๆ ที่พี่น้องประชาชนได้ร้องทุกข์ร้องเรียนเข้ามา ระหว่างวันที่ 7 ม.ค. - 5 มี.ค. 2564 ไม่ว่าจะเป็นเรื่องบ่อนการพนัน การเข้าเมืองผิดกฎหมาย การไม่ปฏิบัติตามข้อกําหนด พ.ร.ก.ฉุกเฉินฯ ในช่วงที่มีการแพร่ระบาดของโรคโควิด-19 โดยปัจจุบันได้ดําเนินการแก้ไขปัญหาแล้ว 113,449 รายการ และอยู่ระหว่างดําเนินการ 220 เรื่อง
.
ย้ําอีกครั้งว่า ประชาชนยังคงสามารถแจ้งเบาะแสได้อย่างต่อเนื่อง ตามช่องทาง ดังนี้
1.สายด่วน 1111 ตลอด 24 ชั่วโมง
2.ตู้ ปณ. 1111 ทําเนียบรัฐบาล
3.เว็บไซต์ www.1111.go.th
4.แอปพลิเคชัน PSC1111
5.ศูนย์บริการประชาชน 1111 ทําเนียบรัฐบาล
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
อัลบั้มภาพ
prev
next
ข่าวที่เกี่ยวข้อง
ตั้งเป้า! พัฒนาร้านค้าปลีกสู่ “สมาร์ทโชวห่วย” 3,500 ร้านทั่วไทย
เช็กเงื่อนไขใหม่ 'เราเที่ยวด้วยกัน เฟส 3' คุมเข้มทุจริต
เห็นชอบ! ทุน สควค. สร้างครูวิทย์ ระยะ 4 เสริมกําลังพัฒนาประเทศ
ปรับกฎหมาย “ข้อมูลข่าวสารราชการ” หนุนประชาชนร่วมตรวจสอบภาครัฐ
เสนอต้มยํากุ้ง ขึ้นทะเบียนมรดกวัฒนธรรมที่จับต้องไม่ได้ของมนุษยชาติ
รัฐบาลไทย-ข่าวทำเนียบรัฐบาล-นายกฯ ปลื้ม คลองโอ่งอ่าง ได้รางวัลระดับโลก ตอกย้ำความสำเร็จการปรับปรุงภูมิทัศน์เมือง ยกระดับคุณภาพชีวิตประชาชน
วันอาทิตย์ที่ 14 มีนาคม 2564
นายกฯ ปลื้ม คลองโอ่งอ่าง ได้รางวัลระดับโลก ตอกย้ําความสําเร็จการปรับปรุงภูมิทัศน์เมือง ยกระดับคุณภาพชีวิตประชาชน
นายกฯ ปลื้ม คลองโอ่งอ่าง ได้รางวัลระดับโลก ตอกย้ําความสําเร็จการปรับปรุงภูมิทัศน์เมือง ยกระดับคุณภาพชีวิตประชาชน
เมื่อวันที่ 14 มี.ค. น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและ รมว.กลาโหม แสดงความยินดีที่โครงการปรับปรุงภูมิทัศน์คลองโอ่งอ่าง ได้รับรางวัล 2020 Asian Townscape Awards จากโครงการตั้งถิ่นฐานมนุษย์แห่งสหประชาชาติ (United Nations Human Settlements Programme: UN-HABITAT) ถือเป็นความภาคภูมิใจในความสําเร็จของโครงการพัฒนาคูคลองของกรุงเทพมหานคร อันเป็นที่ยอมรับในระดับโลก
ขณะเดียวกัน โครงการนี้จะเป็นต้นแบบของการปรับปรุงภูมิทัศน์พื้นที่อื่นๆทั่วประเทศ รวมถึงเป็นต้นแบบการพัฒนาให้กับหลายๆประเทศทั่วโลก ในการปรับปรุงพื้นที่ให้สอดคล้องกับวิถีชีวิตของชุมชนได้อย่างมีประสิทธิภาพ นํามาซึ่งคุณภาพชีวิตที่ดีของประชาชน ส่งผลในแง่บวกทั้งด้านเศรษฐกิจ สังคม และวัฒนธรรม
“นายกรัฐมนตรีติดตามการพัฒนาและบริหารจัดการคลองโอ่งอ่างมาโดยตลอด ได้พบว่าประสบความสําเร็จทั้งด้านเศรษฐกิจและการยอมรับ มีหลากหลายกิจกรรมสามารถดึงดูดความสนใจ กลายเป็นแลนด์มาร์คแห่งใหม่ของกรุงเทพมหานครได้ในเวลาอันรวดเร็ว ที่สําคัญยังเป็นต้นแบบของการพัฒนาบริเวณโดยรอบคูคลองให้กับพื้นที่อื่นๆ ให้กลับมามีชีวิตชีวา”
น.ส.ไตรศุลี กล่าวว่า การปรับปรุงภูมิทัศน์โดยรอบบริเวณคูคลอง เป็นเรื่องที่รัฐบาลให้ความสําคัญ เฉพาะในกรุงเทพมหานคร มีการปรับปรุงและอยู่ในระหว่างการปรับปรุงคลองแล้วหลายสาย เช่น คลองหลอด คลองผดุงกรุงเกษม คลองลาดพร้าว คลองช่องนนทรี โดยมีเป้าหมายสําคัญคือ การปรับภูมิทัศน์พื้นที่เมือง เพื่อยกระดับคุณภาพชีวิตความเป็นอยู่ของประชาชนให้ดียิ่งขึ้น
มีการวางแนวทางการปรับปรุงที่สอดคล้องกับวิถีชีวิตของชาวชุมชน รักษาเอกลักษ์ของพื้นที่ พร้อมเพิ่มกิจกรรมใหม่ๆให้มีความหลากหลาย ทั้งการเพิ่มพื้นที่สีเขียวโดยรอบคูคลองให้กลายเป็นที่พักผ่อนของประชาชน รวมถึงการเชื่อมโยงการเดินทาง ซึ่ใผลที่ได้มาคือ มูลค่าทางเศรษฐกิจ ซึ่งจะถูกพัฒนาต่อยอดจากไปมรดกทางวัฒนธรรม ทั้งยังเป็นการเชื่อมโยงการท่องเที่ยวกับวิถีชุมชนเข้าไว้ด้วยกัน จึงเป็นแนวการพัฒนาอย่างยั่งยืน
---------------------
รัฐบาลไทย-ข่าวทำเนียบรัฐบาล-พิพิธภัณฑ์เหมือนจริง (Virtual Museum)
วันพฤหัสบดีที่ 11 มีนาคม 2564
พิพิธภัณฑ์เหมือนจริง (Virtual Museum)
15 กันยายน 2563
นายอิทธิพล คุณปลื้ม รัฐมนตรีว่าการกระทรวงวัฒนธรรม นํานายกรัฐมนตรีชมการแสดงหุ่นหลวงหลังได้รับการอนุรักษ์และฟื้นฟู การติดตามนําโบราณวัตถุของไทยในต่างประเทศกลับคืนสู่ประเทศไทยจากสหรัฐอเมริกา และผลงานการใช้เทคโนโลยีในพิพิธภัณฑ์ โดยเป็นการจัดทําพิพิธภัณฑ์เหมือนจริง (Virtual Museum) เพื่อประชาสัมพันธ์วันพิพิธภัณฑ์ไทย ในโอกาสครบรอบ “146 ปี กิจการพิพิธภัณฑ์ไทย” ภายใต้แนวคิด “พิพิธภัณฑ์ เข้าถึงได้ สนุก และทันสมัย” (Learning by Playing) ส่งเสริมการอนุรักษ์ศิลปวัฒนธรรมอันดีงามของประเทศไทย ณ พิพิธภัณฑสถานแห่งชาติ พระนคร ระหว่างวันที่ 15 - 19 กันยายน 2563
รัฐบาลไทย-ข่าวทำเนียบรัฐบาล-“อนุชา” ยืนยันเชียงใหม่ไนท์ซาฟารี มีมาตรการรองรับนักท่องเที่ยวที่ได้มาตรฐาน พร้อมออกโปรหั่นราคา 50% ดึงดูดนักท่องเที่ยวช่วงสงกรานต์
วันเสาร์ที่ 20 มีนาคม 2564
“อนุชา” ยืนยันเชียงใหม่ไนท์ซาฟารี มีมาตรการรองรับนักท่องเที่ยวที่ได้มาตรฐาน พร้อมออกโปรหั่นราคา 50% ดึงดูดนักท่องเที่ยวช่วงสงกรานต์
อนุชา” ยืนยันเชียงใหม่ไนท์ซาฟารี มีมาตรการรองรับนักท่องเที่ยวที่ได้มาตรฐาน พร้อมออกโปรหั่นราคา 50% ดึงดูดนักท่องเที่ยวช่วงสงกรานต์
วันนี้ (20 มีนาคม 2564) นายอนุชา นาคาศัย รัฐมนตรีประจําสํานักนายกรัฐมนตรี เผย เชียงใหม่ไนท์ซาฟารีพร้อมรับนักท่องเที่ยวช่วงเทศกาลสงกรานต์ระหว่างวันที่ 10-16 เมษายน 2564 พร้อมจัดโปรโมชั่นร่วมกับสายการบินได้แก่ Thai lion air Nok air Vietjet air Air asia และ Thai smile จัดโปรโมชั่น “บินลัดฟ้าสู่ล้านนา” เพียงแค่นักท่องเที่ยวแสดง Boarding pass ก่อนซื้อบัตรฯ จะได้รับส่วนลด 50% สําหรับบัตรเข้าชมเชียงใหม่ไนท์ซาฟารี และรับส่วนลดตลอดเดือนเมษายน 20% นอกจากนี้ ยังได้จัดโปรโมชั่นราคาเดียวได้เที่ยวได้พักเชียงใหม่ไนท์ซาฟารีรีสอร์ทในราคา 999 บาท รวมบัตรเข้าชมจํานวน 2 ท่าน จากราคาปกติ 2,400 บาท
รัฐมนตรีประจําสํานักนายกรัฐมนตรีย้ําว่า เชียงใหม่ไนท์ซาฟารีมีมาตรการเตรียมความพร้อมที่ได้มาตรฐานขอให้นักท่องเที่ยวมั่นใจ เดินทางมาท่องเที่ยวเชียงใหม่ไนท์ซาฟารีด้วยความสบายใจ ซึ่งในช่วงเทศกาลสงกรานต์จะมีการจัดกิจกรรมภายในพื้นที่ ประกอบด้วย การสรงน้ําพระส่งเสริมสืบสานวัฒนธรรมไทย รวมถึงตลาดกาดมั่วคัวฮอมซึ่งจะทําให้นักท่องเที่ยวเพลิดเพลินกับกิจกรรมภายในพื้นที่เชียงใหม่ไนท์ซาฟารี นอกจากนี้ จะได้สัมผัสกับกิจกรรม Behind the zoo ซึ่งเป็นกิจกรรมที่เปิดโอกาสให้นักท่องเที่ยวได้เข้ามารู้จักและเรียนรู้พฤติกรรมตามธรรมชาติของสัตว์ใหญ่ในเชียงใหม่ไนท์ซาฟารี ได้แก่ แรดขาว ช้าง ฮิปโป ยีราฟ และกระทิง เป็นต้น
รัฐมนตรีประจําสํานักนายกรัฐมนตรีกล่าวเชิญชวนสร้างความมั่นใจให้นักท่องเที่ยวเดินทางท่องเที่ยวตามสถานที่ต่าง ๆ ของประเทศไทย เพื่อช่วยกระตุ้นรักษาเศรษฐกิจภายในประเทศ โดยเฉพาะเชียงใหม่ไนท์ซาฟารีถือว่าเป็นสถานที่ทองเที่ยวที่น่าสนใจมีกิจกรรมสร้างความประทับใจ ตื่นหูตื่นตาจํานวนหลากหลายกิจกรรม ขออย่าวิตกกังวลมากเกินไป แต่ขอให้ปฏิบัติตามมาตรการอย่างเคร่งครัด
รัฐบาลไทย-ข่าวทำเนียบรัฐบาล-รมช.มนัญญา ติดตามการดำเนินงานสหกรณ์จุฬาลงกรณ์มหาวิทยาลัย จำกัด
วันพุธที่ 3 มีนาคม 2564
รมช.มนัญญา ติดตามการดําเนินงานสหกรณ์จุฬาลงกรณ์มหาวิทยาลัย จํากัด
รมช.มนัญญา ติดตามการดําเนินงานสหกรณ์จุฬาลงกรณ์มหาวิทยาลัย จํากัด ขับเคลื่อนนโยบายติดตามการดําเนินงานสหกรณ์เชิงรุกทุกพื้นที่
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ พร้อมด้วย นายวิศิษฐ์ ศรีสุวรรณ์ อธิบดีกรมส่งเสริมสหกรณ์ นายโอภาส ทองยงค์ อธิบดีกรมตรวจบัญชีสหกรณ์ และคณะ ตรวจเยี่ยมติดตามผลการดําเนินงานและกิจการที่ผ่านมาของสหกรณ์ออมทรัพย์จุฬาลงกรณ์มหาวิทยาลัย จํากัด วันที่ 3 มีนาคม 2564 ณ ห้องประชุมศุภชัย วาณิชวัฒนา ชั้น 2 อาคารจามจุรี 9 จุฬาลงกรณ์มหาวิทยาลัย กรุงเทพฯ โดยมี ผศ.ดร.วีระพันธ์ รังสีวิจิตรประภา ประธานกรรมการ และคณะกรรมการ กล่าวรายงาน
"ในฐานะที่กํากับดูแลกรมส่งเสริมสหกรณ์ และกรมตรวจบัญชีสหกรณ์ จึงมีนโยบายตรวจเยี่ยมสหกรณ์ขนาดใหญ่ รับฟังเรื่องร้องเรียน หรือดูหลักธรรมภิบาล เพื่อหาแนวทางแก้ไขปัญหาต่อไป และขอชื่นชมสหกรณ์ออมทรัพย์จุฬาลงกรณ์มหาวิทยาลัย จํากัด ที่ดําเนินกิจการได้อย่างดีเยี่ยม จนได้รับรางวัลสหกรณ์ดีเด่นแห่งชาติถึง 3 ครั้ง" รมช.มนัญญากล่าว
รัฐบาลไทย-ข่าวทำเนียบรัฐบาล-ติดตามสถานการณ์การเผาเศษซากพืชหรือวัชพืช และเศษวัสดุการเกษตรในพื้นที่การเกษตร
วันอังคารที่ 2 มีนาคม 2564
ติดตามสถานการณ์การเผาเศษซากพืชหรือวัชพืช และเศษวัสดุการเกษตรในพื้นที่การเกษตร
รองปลัดประยูร ลงพื้นที่ลพบุรีติดตามสถานการณ์การเผาเศษซากพืชหรือวัชพืช และเศษวัสดุการเกษตรในพื้นที่การเกษตร
นายประยูร อินสกุล รองปลัดกระทรวงเกษตรและสหกรณ์ เป็นประธานการประชุมติดตามสถานการณ์การเผาเศษซากพืชหรือวัชพืช และเศษวัสดุการเกษตรในพื้นที่การเกษตรจังหวัดลพบุรี โดยมีหัวหน้าส่วนราชการ และข้าราชการในสังกัดกระทรวงเกษตรและสหกรณ์ในพื้นที่จังหวัดลพบุรี เข้าร่วมประชุม ณ ห้องประชุมสํานักงานเกษตรและสหกรณ์จังหวัดลพบุรี อําเภอเมือง จังหวัดลพบุรี ซึ่งที่ประชุมได้ชี้แจงและหารือสถานการณ์การเผาเศษซากพืชหรือวัชพืช และเศษวัสดุการเกษตรในพื้นที่การเกษตร และปัญหาหมอกควัน ฝุ่นละอองขนาดเล็ก (PM 2.5) ในพื้นที่จังหวัดลพบุรี พร้อมทั้งรายงานผลการดําเนินการป้องกันและแก้ไขปัญหาของหน่วยงาน และปัญหาอุปสรรคในการดําเนินงาน
ทั้งนี้ ได้เน้นย้ํามาตรการแก้ไขปัญหาการเผาในพื้นที่เกษตร 3 มาตรการ ประกอบด้วย 1) การป้องกัน เฝ้าระวัง ด้วยการรณรงค์ ประชาสัมพันธ์สร้างการรับรู้ให้แก่เกษตรกร 2) การยับยั้ง โดยให้หน่วยงานสนับสนุนข้อมูลและอุปกรณ์ต่าง ๆบูรณาการร่วมกับหน่วยงานภาครัฐ ภาคเอกชนในพื้นที่ รวมทั้งการบังคับใช้กฎหมายอย่างเคร่งครัดในช่วงเวลาห้ามเผา และ 3) การแก้ไข ฟื้นฟู ลดการกระจายตัวของปัญหาฝุ่นละอองที่ฟุ้งกระจายในอากาศ รวมถึงทบทวนแผนการปฏิบัติการให้มีประสิทธิภาพยิ่งขึ้น
รัฐบาลไทย-ข่าวทำเนียบรัฐบาล-วราวุธ ลงพื้นที่แก้ภัยแล้ง ติดตามการอนุรักษ์ฟื้นฟู หนองหาร จ.สกลนคร
วันอาทิตย์ที่ 21 มีนาคม 2564
วราวุธ ลงพื้นที่แก้ภัยแล้ง ติดตามการอนุรักษ์ฟื้นฟู หนองหาร จ.สกลนคร
วราวุธ ลงพื้นที่แก้ภัยแล้ง ติดตามการอนุรักษ์ฟื้นฟู หนองหาร จ.สกลนคร
วราวุธ ลงพื้นที่แก้ภัยแล้ง ติดตามการอนุรักษ์ฟื้นฟู หนองหาร จ.สกลนคร
วันที่ 21 มีนาคม 2564 เวลา 11.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) นําทีมนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และคณะผู้บริหาร ทส. ลงพื้นที่ตรวจติดตามความก้าวหน้าการอนุรักษ์ฟื้นฟูพื้นที่ชุ่มน้ําหนองหาร พร้อมมอบถุงปันสุข ทส. ให้แก่ผู้ประสบภัยแล้งในพื้นที่ ณ บึงหนองหาร อ.เมืองสกลนคร จ.สกลนคร
นายวราวุธ ศิลปอาชา กล่าวว่า การอนุรักษ์และฟื้นฟูหนองหาร และการวางแผนการใช้ประโยชน์จากทรัพยากรน้ําอย่างยั่งยืน จําเป็นต้องคํานึงถึงวิถีชีวิตของชุมชนรอบหนองหาร ซึ่งเป็นไปตามนโยบายของ พลเอก ประวิตร วงษ์สุวรรณ รองนายกรัฐมนตรี ในการบริหารจัดการทรัพยากรน้ําแบบบูรณาการ และมีส่วนร่วมจากทุกภาคส่วนที่เกี่ยวข้อง เพื่อแก้ไขปัญหาการขาดแคลนน้ําให้กับพี่น้องประชาชน
พื้นที่ชุ่มน้ําหนองหาร จ.สกลนคร เป็นพื้นที่ชุ่มน้ําที่มีความสําคัญระดับนานาชาติ เป็นแหล่งที่อยู่อาศัยของ นก ปลา และสิ่งมีชีวิตหลากหลายสายพันธุ์ มีชุมชนโดยรอบใช้น้ําเพื่อการอุปโภคบริโภค และการเกษตร ซึ่งจากการเปลี่ยนแปลงการใช้ประโยชน์ที่ดินโดยรอบหนองหาร และการเปลี่ยนแปลงสภาพภูมิอากาศ ตลอดจนภาวะฝนแล้งและฝนทิ้งช่วงในปัจจุบัน ส่งผลกระทบต่อการทําเกษตรกรรม เศรษฐกิจ วิถีชีวิต และพฤติกรรมการใช้น้ํา รวมไปถึงคุณภาพของน้ําในหนองหาร จึงจําเป็นต้องมีการฟื้นฟูระบบนิเวศของทั้งลุ่มน้ําที่เป็นต้นกําเนิดของหนองหาร เพื่อเพิ่มศักยภาพการเก็บรักษาน้ํา และลดการชะล้างของตะกอนดิน การเพิ่มการไหลเวียนของน้ําในหนองหาร เพื่อปรับปรุงคุณภาพน้ําและรักษาระบบนิเวศ ตลอดจนการปรับปรุงลําน้ําและเชื่อมโยงแก้มลิงเพื่อบรรเทาภาวะน้ําท่วมน้ําแล้งในพื้นที่ปลายน้ําบริเวณลําน้ําก่ํา ก่อนออกสู่แม่น้ําโขง
รัฐบาลไทย-ข่าวทำเนียบรัฐบาล-นายกฯ กล่าวคำปราศรัยวันสตรีสากล 2564 มุ่งส่งเสริมความเสมอภาคทางเพศ เพิ่มบทบาทสตรีในการมีส่วนร่วม สร้างความเข้มแข็งแก่สังคม
วันจันทร์ที่ 8 มีนาคม 2564
นายกฯ กล่าวคําปราศรัยวันสตรีสากล 2564 มุ่งส่งเสริมความเสมอภาคทางเพศ เพิ่มบทบาทสตรีในการมีส่วนร่วม สร้างความเข้มแข็งแก่สังคม
นายกฯ กล่าวคําปราศรัยวันสตรีสากล 2564 มุ่งส่งเสริมความเสมอภาคทางเพศ เพิ่มบทบาทสตรีในการมีส่วนร่วม สร้างความเข้มแข็งแก่สังคม
วันนี้ (8 มีนาคม 2564) เวลา 10.12 น. ณ ห้องประชุม ชั้น 2 อาคารกรมพัฒนาสังคมและสวัสดิการ กระทรวงการพัฒนาสังคมและความมั่นคงของมนุษย์ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้กล่าวคําปราศรัยเนื่องในวันสตรีสากล ประจําปี 2564 ภายใต้แนวคิด “เสริมพลังสตรีและเด็กหญิงสู่ความเสมอภาค ร่วมตัดสินใจ ไร้ความรุนแรง” ผ่านวีดิทัศน์ นายอนุชา บูรพชัยศรี โฆษกประจําสํานักนายกรัฐมนตรี กล่าวสรุปสาระสําคัญ ดังนี้
นายกรัฐมนตรีฝากความระลึงถึงและความปรารถนาดีมายังพี่น้องสตรีไทย และผู้ที่ปฏิบัติงานด้านสตรีที่เป็นกําลังสําคัญในการพัฒนาและส่งเสริมศักยภาพสตรีในทุกมิติเนื่องในวันสตรีสากล ประจําปี 2564
นายกรัฐมนตรีเน้นย้ําว่า รัฐบาลเห็นถึงความสําคัญของสตรีในการมีส่วนร่วมในกิจกรรมทางสังคมและการยุติการเลือกปฏิบัติในสังคม จึงได้กําหนดยุทธศาสตร์ชาติ 20 ปี ในการส่งเสริมความเสมอภาคทางเพศ การมีส่วนร่วมการรับผิดชอบครอบครัวและพัฒนาสังคม พร้อมทั้งเพิ่มโอกาส บทบาทและการมีส่วนร่วมของสตรีในการทํางานเชิงเศรษฐกิจ การเมือง และการบริหารในทุกระดับ ซึ่งการจัดงานในวันนี้ภายใต้แนวคิด“เสริมพลังสตรีและเด็กหญิงสู่ความเสมอภาค ร่วมตัดสินใจ ไร้ความรุนแรง” เพื่อเห็นคุณค่า ศักดิ์ศรีที่เท่าเทียม และเป็นหนึ่งพื้นฐานสําคัญในการสร้างความเข้มแข็งให้แก่สังคม และในโอกาสนี้ นายกรัฐมนตรีได้กล่าวชื่นชม แสดงความยินดีกับกลุ่มสตรี และทุกองค์กรที่ได้รับรางวัลเกียรติคุณในปีนี้ ถือเป็นส่วนสําคัญในการเสริมสร้างศักยภาพของสตรีไทยให้เป็นพลังสําคัญในการพัฒนาประเทศอย่างยั่งยืน
อนึ่ง ประเทศไทยได้เริ่มจัดกิจกรรมวันสตรีสากลเป็นประจําทุกปี นับตั้งแต่ปี พ.ศ. 2532 ต่อเนื่องเป็นระยะเวลากว่า 32 ปี โดยมีกระทรวงพัฒนาสังคมและความมั่นคงของมนุษย์เป็นผู้ดําเนินการ ซึ่งแนวคิดในปีนี้สอดคล้องกับเป้าหมายการพัฒนาที่ยั่งยืน SDGs (Sustainable Development Goals) เป้าหมายที่ 5 ด้านการบรรลุความเสมอภาคระหว่างเพศและเสริมพลังแก่สตรีและเด็กหญิง เพื่อขับเคลื่อนสังคมไปสู่ความเสมอภาคอย่างเท่าเทียมกัน
รัฐบาลไทย-ข่าวทำเนียบรัฐบาล-รมว.วธ.ร่วมเป็นประธานการแถลงข่าวโครงการ WAT (Worship Activities Tradition) “ศรัทธานำทาง เส้นทางนำเที่ยว”
วันพฤหัสบดีที่ 25 มีนาคม 2564
รมว.วธ.ร่วมเป็นประธานการแถลงข่าวโครงการ WAT (Worship Activities Tradition) “ศรัทธานําทาง เส้นทางนําเที่ยว”
รมว.วธ.ร่วมเป็นประธานการแถลงข่าวโครงการ WAT (Worship Activities Tradition) “ศรัทธานําทาง เส้นทางนําเที่ยว”
วันที่ ๒๕ มีนาคม ๒๕๖๔ เวลา ๐๙.๓๐ น. นายอนุชา นาคาศัย รัฐมนตรีประจําสํานักนายกรัฐมนตรี นายอิทธิพล คุณปลื้ม รัฐมนตรีว่าการกระทรวงวัฒนธรรม นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา ร่วมเป็นประธานการแถลงข่าวโครงการ WAT (Worship Activities Tradition) “ศรัทธานําทาง เส้นทางนําเที่ยว” และโครงการประกวดรางวัลอุตสาหกรรมท่องเที่ยวไทย ครั้งที่ ๑๓ โดยมี นายยุทธศักดิ์ สุภสร ผู้ว่าการการท่องเที่ยวแห่งประเทศไทย นางสาวเพชรรัตน์ สายทอง ผู้ช่วยปลัดกระทรวงวัฒนธรรม ผู้บริหารกระทรวงวัฒนธรรม ผู้บริหารกระทรวงการท่องเที่ยวและกีฬา ผู้บริหารการท่องเที่ยวแห่งประเทศไทย ตัวแทนหน่วยงานที่เกี่ยวข้อง และสื่อมวลชน เข้าร่วม ณ ห้องสินธร ชั้น ๒ โรงแรม สินธร เคมปินสกี้ กรุงเทพฯ
ทั้งนี้ โครงการ WAT (Worship Activities Tradition) “ศรัทธานําทาง เส้นทางนําเที่ยว” เป็นอีกหนึ่งโครงการที่นักท่องเที่ยวชาวไทยและชาวต่างชาติจะได้มีข้อมูลและแนวทางในการเดินทางท่องเที่ยว เพื่อสักการะ ไหว้พระ ขอพรสิ่งศักดิ์สิทธิ์ และได้สัมผัสความหลากหลายทางศิลปวัฒนธรรมในแต่ละพื้นที่ ยังเป็นการส่งเสริมให้เกิดการอนุรักษ์วัฒนธรรมไทย ทั้งในด้านศาสนา ประวัติศาสตร์ และกระตุ้นให้เกิดการสร้างงาน สร้างรายได้ในพื้นที่ต่างๆ
รัฐบาลไทย-ข่าวทำเนียบรัฐบาล-"ผลการหารือยุทธศาสตร์ด้านการป้องกันประเทศ ระหว่าง กระทรวงกลาโหม - กระทรวงกลาโหมสหรัฐอเมริกา (Defense Strategic Talks: DST) ครั้งที่ ๖ ด้วยระบบการประชุมผ่านสื่ออิเล็กทรอนิกส์ (Video
วันพฤหัสบดีที่ 11 มีนาคม 2564
"ผลการหารือยุทธศาสตร์ด้านการป้องกันประเทศ ระหว่าง กระทรวงกลาโหม - กระทรวงกลาโหมสหรัฐอเมริกา (Defense Strategic Talks: DST) ครั้งที่ ๖ ด้วยระบบการประชุมผ่านสื่ออิเล็กทรอนิกส์ (Video
เมื่อช่วงเช้าของวันที่ ๑๑ มีนาคม ๒๕๖๔ ตามเวลาในประเทศไทย พลเอก ณัฐ อินทรเจริญ ปลัดกระทรวงกลาโหม และ นาย David Helvey รักษาการผู้ช่วยรัฐมนตรีว่าการกระทรวงกลาโหมสหรัฐอเมริกา ฝ่ายกิจการความมั่นคง อินโด - แปซิฟิก
ได้ร่วมหารือยุทธศาสตร์ด้านการป้องกันประเทศ (Defense Strategic Talks: DST) ครั้งที่ ๖
ผ่านระบบการประชุมทางไกล โดยการหารือครั้งนี้ เป็นการต่อยอดแถลงการณ์วิสัยทัศน์ร่วมระหว่าง ไทย - สหรัฐอเมริกา ค.ศ. ๒๐๒๐ และสานต่อความร่วมมือจากการหารือผ่านระบบโทรศัพท์ทางไกล ระหว่าง นายกรัฐมนตรีและรัฐมนตรีว่าการกระทรวงกลาโหม กับ รัฐมนตรีว่าการกระทรวงกลาโหมสหรัฐอเมริกา เมื่อเดือนที่ผ่านมา ปลัดกระทรวงกลาโหม แสดงความยินดีต่อผลการเลือกตั้งในสหรัฐอเมริกา โดยมุ่งมั่นที่จะสานต่อ พัฒนา และขับเคลื่อนความร่วมมือกับสหรัฐอเมริกาอย่างต่อเนื่องต่อไปในทุก ๆ ด้าน ซึ่งท่ามกลางสถานการณ์ COVID - 19 ไทยและสหรัฐอเมริกา ได้พิสูจน์ให้เป็นที่ประจักษ์ถึงความร่วมมือทางทหารอันแน่นแฟ้นระหว่างกัน โดยทั้งสองฝ่ายยังคงยืนยันการดํารงความสัมพันธ์ที่แน่นแฟ้น ผ่านกลไกต่าง ๆ ทั้งการฝึกคอบร้าโกลด์ ที่ครบรอบปีที่ ๔๐ ในปีนี้ นับเป็นการฝึกระดับพหุภาคีที่มีขนาดใหญ่และเก่าแก่ที่สุดในภูมิภาค การสนับสนุนทุนการศึกษาทางทหารใน IMET รวมทั้งเห็นพ้องที่จะร่วมกันผลักดันความร่วมมือด้านอุตสาหกรรมป้องกันประเทศของไทย เพื่อมุ่งไปสู่การพึ่งพาตนเอง ตลอดจนมีส่วนร่วมในห่วงโซ่อุปทานของโลก ในการนี้ ฝ่ายสหรัฐอเมริกา ประสงค์เพิ่มปฏิสัมพันธ์ด้านความมั่นคงทางทะเล โดยเฉพาะการเป็นประธานร่วมคณะทํางานผู้เชี่ยวชาญด้านความมั่นคงทางทะเลในกรอบ ADMM-Plus รวมทั้งได้หารือถึงการขยายความร่วมมือด้านความมั่นคงทางทะเลให้ครอบคลุมในมิติต่าง ๆ ให้รอบด้านมากยิ่งขึ้น นอกจากนี้ ทั้งสองฝ่าย ยังได้หารือถึงการสนับสนุนการใช้พื้นที่ทางทหารระหว่างไทยกับสหรัฐอเมริกา ซึ่งจะก่อให้เกิดประโยชน์ต่อทั้งสองฝ่าย การประชุมในครั้งนี้ มีเสนาธิการทหาร และเสนาธิการเหล่าทัพ รวมทั้งกระทรวงการต่างประเทศ เข้าร่วมแลกเปลี่ยนความเห็นต่อประเด็นที่จะเป็นประโยชน์ต่อทั้งสองฝ่ายด้วยเช่นเดียวกัน
​ ผลการหารือในครั้งนี้ สะท้อนถึงการมองไปข้างหน้าพร้อมกัน ในฐานะเพื่อนเก่าแก่กับมิตรภาพกว่า ๒๐๐ ปี แม้จะต้องเผชิญกับสถานการณ์วิกฤตต่าง ๆ ทั้งสองฝ่ายต่างยืนยันที่จะสร้างสรรค์ความร่วมมือให้ก้าวหน้ายิ่งขึ้น ในลักษณะปรับตัว ปรับการทํางานภายใต้ฐานวิถีชีวิตใหม่ ในช่วงท้ายการหารือ ปลัดกระทรวงกลาโหมหวังจะได้มีโอกาสพบกัน หากมีการเดินทางเยือนไทยของรัฐมนตรีว่าการกระทรวงกลาโหมสหรัฐอมเริกา ตามคําเชิญของนายกรัฐมนตรีและรัฐมนตรีว่าการกระทรวงกลาโหม
รัฐบาลไทย-ข่าวทำเนียบรัฐบาล-สธ.พบโรงงานทำขนม บางขุนเทียน ติดโควิด 17 ราย ดำเนินการควบคุมโรคแล้ว
วันพุธที่ 24 มีนาคม 2564
สธ.พบโรงงานทําขนม บางขุนเทียน ติดโควิด 17 ราย ดําเนินการควบคุมโรคแล้ว
กระทรวงสาธารณสุขแจงโรงงานทําขนมเขตบางขุนเทียน ติดโควิด 17 ราย พบ 3 ปัจจัยเสี่ยงทําให้ติดเชื้อ ดําเนินการควบคุมโรคแล้ว พร้อมกักตัวผู้สัมผัสเสี่ยงสูง ส่วนการติดเชื้อในกลุ่มผู้ต้องกักเป็นสถานที่ปิด ไม่เกี่ยวข้องกับชุมชน การจัดตั้ง รพ.สนามมีความปลอดภัย
กระทรวงสาธารณสุขแจงโรงงานทําขนมเขตบางขุนเทียน ติดโควิด 17 ราย พบ 3 ปัจจัยเสี่ยงทําให้ติดเชื้อ ดําเนินการควบคุมโรคแล้ว พร้อมกักตัวผู้สัมผัสเสี่ยงสูง ส่วนการติดเชื้อในกลุ่มผู้ต้องกักเป็นสถานที่ปิด ไม่เกี่ยวข้องกับชุมชน การจัดตั้ง รพ.สนามมีความปลอดภัยและได้มาตรฐาน ไม่มีการแพร่เชื้อสู่ภายนอก
วันนี้ (24 มีนาคม 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์เฉวตสรร นามวาท รักษาราชการแทนผู้อํานวยการกองควบคุมโรคและภัยสุขภาพในภาวะฉุกเฉิน กรมควบคุมโรค แถลงสถานการณ์โรคโควิด 19 ในประเทศไทย ว่า วันนี้ประเทศไทยมีผู้ติดเชื้อรายใหม่ 69 ราย มาจากระบบเฝ้าระวังในโรงพยาบาล 44 ราย ค้นหาเชิงรุกในชุมชน 17 ราย และเดินทางมาจากต่างประเทศ 8 ราย ไม่มีผู้เสียชีวิต และรักษาหายเพิ่มขึ้น 107 ราย ทําให้การติดเชื้อระลอกใหม่ตั้งแต่วันที่ 15 ธันวาคม 2563 - 24 มีนาคม 2564 มีผู้รักษาหายแล้ว 22,696 ราย คิดเป็นร้อยละ 94.14 อยู่ระหว่างการรักษา 1,381 ราย และเสียชีวิตสะสม 32 ราย
นายแพทย์เฉวตสรรกล่าวต่อว่า กรณีโรงงานทําขนม เขตบางขุนเทียน กรุงเทพมหานคร มีผู้ติดเชื้อสะสม 17 ราย เป็นชาย 3 ราย หญิง 14 ราย เป็นคนไทย 3 ราย และเมียนมา 14 ราย โดยพบปัจจัยเสี่ยงที่ทําให้เกิดการติดเชื้อเป็นกลุ่มก้อน คือ 1.มีร้านค้าที่จําหน่ายขนมมีคนเข้า-ออกตลอดเวลา 2.ที่พักคนงานเป็นอาคารพาณิชย์มีผู้อาศัยประมาณ 70 คน ไม่มีมาตรการป้องกันโรค ทั้งการลงทะเบียนเข้าออก วัดอุณหภูมิร่างกาย การจัดเจลแอลกอฮอล์ล้างมือ และการสวมหน้ากากอนามัยไม่เคร่งครัด และ3.ส่วนสถานที่ทํางานโรงงานทําขนมเป็นอาคารพาณิชย์มีพนักงานประมาณ 71 คน แบ่งเป็นแผนก มีระบบการสแกนนิ้วและหน้ารวมทั้งวัดอุณหภูมิก่อนเข้างานมีจุดล้างมือ พนักงานทุกคนสวมหน้ากากผ้าตลอดเวลา มีการทําความสะอาดเป็นเวลา แต่ไม่มีลิฟต์ และพื้นที่ส่วนกลางบางช่วงเวลาอาจดําเนินการไม่ครบถ้วน
ทั้งนี้ กรมควบคุมโรคได้ร่วมกับกรุงเทพมหานคร ได้ส่งเจ้าหน้าที่เข้าไปให้ดําเนินการตามมาตรฐานการควบคุมป้องกันโรค แนะนําการแก้ไขปรับปรุงจุดเสี่ยงทั้ง 3 สถานที่ รวมทั้งติดตามเฝ้าระวังผู้สัมผัสเสี่ยงสูงที่เป็นผู้อาศัยร่วมบ้านและผู้ทํางานร้านเดียวกัน เพื่อกักตัว 14 วันและตรวจหาเชื้อแล้ว
ส่วนกรณีการติดเชื้อในสถานกักกันตํารวจตรวจคนเข้าเมืองนั้น เมื่อตรวจพบการติดเชื้อจึงมีการเร่งรัดตรวจหาเชื้อในผู้ต้องกักและเจ้าหน้าที่ทุกราย ทําให้พบผู้ติดเชื้อเพิ่มสูงขึ้นใน 1-2 วันที่ผ่านมา แต่ถือว่ามีที่มาที่ไปชัดเจน และเป็นการติดเชื้อภายในสถานกักกันไม่เกี่ยวข้องกับชุมชนภายนอก จึงไม่มีการแพร่เชื้อสู่ภายนอกส่วนโรงพยาบาลสนามที่จัดตั้งขึ้นมาดูแลก็มีระยะห่างจากชุมชน ถือว่ามีความปลอดภัยและได้มาตรฐาน มีมาตรการดูแลกําจัดขยะติดเชื้ออย่างดี จึงไม่มีการแพร่กระจายเชื้อตามที่กังวลกัน
******************************* 24 มีนาคม 2564
รัฐบาลไทย-ข่าวทำเนียบรัฐบาล-ปรับเกณฑ์ค่ารักษาพยาบาล ผู้มีสิทธิที่ติดเชื้อ HIV - ไตวายเรื้อรัง
วันพฤหัสบดีที่ 18 มีนาคม 2564
ปรับเกณฑ์ค่ารักษาพยาบาล ผู้มีสิทธิที่ติดเชื้อ HIV - ไตวายเรื้อรัง
วันพฤหัสบดีที่ 18 มีนาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบปรับอัตราค่ารักษาพยาบาล กรณีผู้มีสิทธิสวัสดิการรักษาพยาบาลข้าราชการหรือบุคคลในครอบครัว ซึ่งได้รับการวินิจฉัยจากแพทย์ว่าเป็นผู้ป่วยโรคไตวายเรื้อรังที่ติดเชื้อเอชไอวี มีความจําเป็นต้องล้างไต ให้มีสิทธิได้รับค่าฟอกเลือดด้วยเครื่องไตเทียมที่สถานพยาบาลของรัฐและเอกชน จากเดิมครั้งละไม่เกิน 2,000 บาท ปรับเพิ่มเป็นครั้งละไม่เกิน 4,000 บาท เพื่อบรรเทาภาระค่าใช้จ่ายให้แก่ผู้มีสิทธิและบุคคลในครอบครัว ให้สามารถเข้าถึงบริการสาธารณสุขได้อย่างทั่วถึง มีคุณภาพชีวิตที่ดีขึ้น สอดคล้องกับสิทธิของสํานักงานหลักประกันสุขภาพแห่งชาติ ที่ได้ปรับอัตราการจ่ายเงินชดเชยค่าบริการฟอกเลือดด้วยเครื่องไตเทียมไปก่อนหน้านี้ โดยจะเริ่มมีผลตั้งแต่วันที่ 15 มี.ค. 64 เป็นต้นไป
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-“ปลัด ทส. ร่วมประชุมพัฒนาคลองแสนแสบ มุ่งสู่คลองสวย น้ำใส ปลอดภัยกับประชาชน”
วันพฤหัสบดีที่ 18 มีนาคม 2564
“ปลัด ทส. ร่วมประชุมพัฒนาคลองแสนแสบ มุ่งสู่คลองสวย น้ําใส ปลอดภัยกับประชาชน”
“ปลัด ทส. ร่วมประชุมพัฒนาคลองแสนแสบ มุ่งสู่คลองสวย น้ําใส ปลอดภัยกับประชาชน”
“ปลัด ทส. ร่วมประชุมพัฒนาคลองแสนแสบ มุ่งสู่คลองสวย น้ําใส ปลอดภัยกับประชาชน”
วันที่ 18 มีนาคม 2564 เวลา 10.00 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม ร่วมประชุมคณะอนุกรรมการบริหาร พัฒนา อนุรักษ์ และฟื้นฟูคลองแสนแสบ ครั้งที่ 2/2564 โดยมี พล.อ. ประวิตร วงษ์สุวรรณ รองนายกรัฐมนตรี เป็นประธานการประชุม ณ ทตึกบัญชาการ 1 ทําเนียบรัฐบาล
ที่ประชุมได้มีการหารือเกี่ยวกับการแผนปฏิบัติการพัฒนา ฟื้นฟูสภาพแวดล้อมคลองแสนแสบ
ในการปรับปรุงภูมิทัศน์ให้สวยงาม แก้ไขปัญหามลภาวะและคุณภาพน้ําในคลองแสนแสบ พัฒนาเส้นทางสัญจรให้เกิดความปลอดภัย อีกทั้งยังได้หารือถึงแนวทางการป้องกันปราบปรามการบุกรุกทําลายทรัพยากรในคลองแสนแสบด้วย ซึ่งมีหลายหน่วยงานที่เกี่ยวข้องเข้าร่วมเป็นอนุกรรมการดําเนินงาน ได้แก่ กรุงเทพมหานคร กรมควบคุมมลพิษ กรมส่งเสริมคุณภาพสิ่งแวดล้อม สํานักงานทรัพยากรน้ําแห่งชาติ กรมโรงงานอุตสาหกรรม องค์การจัดการน้ําเสีย กรมเจ้าท่า กรมชลประทาน และจังหวัดฉะเชิงเทรา เป็นต้น
นายจตุพร ได้เสนอในที่ประชุม ถึงการสร้างการรับรู้แก่พี่น้องประชาชน เพื่อเป็นการส่งเสริมการมีส่วนร่วมอย่างเป็นรูปธรรม ก่อนที่ประธานการประชุมจะเน้นย้ําถึงการดําเนินงาน ต้องให้เกิดความรวดเร็ว และใช้งบประมาณอย่างประหยัด คุ้มค่า อีกทั้ง อย่างน้อยคลองแห่งนี้จะต้องมีน้ําใส และสร้างความปลอดภัยให้พี่น้องประชาชนที่ใช้เส้นทางในการคมนาคมด้วย
รัฐบาลไทย-ข่าวทำเนียบรัฐบาล-“วราวุธ” รมว.ทส. ย้ำ การแก้ไขปัญหาความเดือดร้อนของพี่น้องประชาชนในพื้นที่บางกลอย  ต้องได้รับการแก้ไขและต้องไม่ใช้ความรุนแรง
วันอังคารที่ 9 มีนาคม 2564
“วราวุธ” รมว.ทส. ย้ํา การแก้ไขปัญหาความเดือดร้อนของพี่น้องประชาชนในพื้นที่บางกลอย  ต้องได้รับการแก้ไขและต้องไม่ใช้ความรุนแรง
“วราวุธ” รมว.ทส. ย้ํา การแก้ไขปัญหาความเดือดร้อนของพี่น้องประชาชนในพื้นที่บางกลอย
ต้องได้รับการแก้ไขและต้องไม่ใช้ความรุนแรง
วันนี้ (9 มีนาคม 2564) ณ ตึกสันติไมตรี ทําเนียบรัฐบาล นายวราวุธ  ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม แถลงภายหลังการประชุมคณะรัฐมนตรี เรื่องการเยียวยาและแก้ไขปัญหาความเดือนร้อนเรื่องที่ทํากินของพี่น้องประชาชนในพื้นที่บางกลอย จังหวัดเพชรบุรี ว่า รัฐบาลโดย พลเอก ประยุทธ์ จันทร์โอชา นายกรัฐมนตรี และ กระทรวงทรัพยากรธรรมชาติและสิ่งแวดล้อม ได้เน้นย้ําและให้ความสําคัญถึงความเดือนร้อนของพี่น้องประชาชนในทุก ๆ ภูมิภาค ทุกๆ จังหวัด ต้องได้รับการแก้ไขและขณะเดียวกันความสมบูรณ์ของผืนป่าก็ต้องได้รับการอนุรักษ์ด้วยเช่นกัน
ดังนั้น การแก้ไขปัญหาความเดือดร้อนของพี่น้องประชาชนในพื้นที่บางกลอย ซึ่งเป็นอีกหนึ่งพื้นที่ที่มีความสําคัญเพราะอยู่ในพื้นที่อุทยานแห่งชาติแก่งกระจาน ที่เป็นพื้นที่ป่าต้นน้ําชั้นเยี่ยมของประเทศไทย จึงได้เน้นย้ําให้การดําเนินงานทุกขั้นตอนให้เป็นไปด้วยความถ้อยทีถ้อยอาศัย เป็นการเจรจา และจะต้องไม่ใช้ความรุนแรง ซึ่งการดําเนินงานของเจ้าหน้าที่ในทุก ๆ ขั้นตอนได้มีการบันทึกภาพวีดีโอและคลิปเสียงใว้ตลอดเวลา  ทั้งนี้ สําหรับกรณีที่ปรากฏเป็นข่าวตามสื่อ ว่า มีการปฏิบัติต่อพี่น้องประชาชนโดยใช้ความรุนแรงนั้น ทางกระทรวงทรัพยากรธรรมชาติและสิ่งแวดล้อม ขอยืนยันผ่านสื่อมวลชนไปยังพี่น้องประชาชนทุกท่าน ว่า การทํางานของเจ้าหน้าที่ที่ผ่านมานั้นเป็นการดําเนินการตามหมายของศาล และการดําเนินงานตลอดช่วงระยะเวลานั้นไปด้วยความละมุนละม่อมและใช้ความถ้อยทีถ้อยอาศัยอย่างถึงที่สุด  ดังนั้น กระทรวงทรัพยากรธรรมชาติและสิ่งแวดล้อม ขอความกรุณา ถ้ามีรายละเอียดข้อมูลว่าเจ้าหน้าที่ท่านใดใช้ความรุนแรงกับพี่น้องประชาชนในการดําเนินการพื้นที่บางกลอย ขอให้ส่งข้อมูลมาที่กระทรวงทรัพยากรธรรมชาติและสิ่งแวดล้อม โดยจะดําเนินการทางวินัยกับเจ้าหน้าที่รายนั้นต่อไป
อนึ่ง บริเวณพื้นที่ของบางกลอยนั้น ก่อนหน้านั้นเมื่อ พ.ศ.2539 มีพี่น้องประชาชนอยู่ 57 ครอบครัว 252 คน แต่ล่าสุด พ.ศ.2562 จากการสํารวจนั้นมีปริมาณครอบครัวเพิ่มขึ้นเป็น 116 ครอบครัว ประชากรเพิ่มขึ้นเป็น 672 คน ปัจจุบันมีพื้นที่ทําการเกษตรรวมกับพื้นที่ที่อยู่อาศัย 700 กว่าไร่ พื้นที่ 700 กว่าไร่นั้น ทางราชการหลายๆ หน่วยงานได้เข้าไปพัฒนา อาทิ สาธารณูปโภค พัฒนาแหล่งน้ํา มีทั้งระบบโซล่าเซลล์ มีทั้งระบบน้ําบาดาล ล่าสุดทางกระทรวงทรัพยากรธรรมชาติและสิ่งแวดล้อม โดยกรมทรัพยากรน้ําบาดาล และกรมทรัพยากรน้ํา ได้เข้าไปในพื้นที่ และได้พัฒนาระบบน้ํากินน้ําใช้ร่วมกับชาวบ้านแล้ว นอกจากนั้นยังได้ร่วมกับโรงเรียน ต.ช.ด. ในพื้นที่พัฒนาการฝึกอาชีพให้กับชาวบ้าน
ดังนั้น จากการทํางานอย่างต่อเนื่อง พื้นที่ส่วนใหญ่ของบางกลอยจะสามารถทําการเกษตรได้ แต่มีบางพื้นที่ที่น้ํายังเข้าไปไม่ถึง มีความแห้งแล้งเกิดขึ้น ก็อาจเป็นที่มาทําให้พี่น้องประชาชนอาจจะยังไม่ได้รับการเยียวยาหรือการพัฒนาในพื้นที่ตามที่ควร ซึ่งได้มอบหมายให้กรมทรัพยากรน้ําร่วมกับกํานัน ผู้ใหญ่บ้าน และชาวบ้านในพื้นที่ หารือเพื่อดําเนินการแก้ไขปัญหาร่วมกันแล้ว ซึ่งคาดว่าภายในปีนี้เราจะสามารถแก้ไขปัญหาของชาวบ้านบางกลอยได้
รัฐบาลไทย-ข่าวทำเนียบรัฐบาล-ปลัดวธ.เป็นประธานการประชุมคณะอนุกรรมการด้านการประเมินชุมชน องค์กร อำเภอ และจังหวัดคุณธรรม ครั้งที่ ๑/๒๕๖๔
วันจันทร์ที่ 15 มีนาคม 2564
ปลัดวธ.เป็นประธานการประชุมคณะอนุกรรมการด้านการประเมินชุมชน องค์กร อําเภอ และจังหวัดคุณธรรม ครั้งที่ ๑/๒๕๖๔
ปลัดวธ.เป็นประธานการประชุมคณะอนุกรรมการด้านการประเมินชุมชน องค์กร อําเภอ และจังหวัดคุณธรรม ครั้งที่ ๑/๒๕๖๔
วันที่ ๑๕ มีนาคม ๒๕๖๔ เวลา ๐๙.๓๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานการประชุมคณะอนุกรรมการด้านการประเมินชุมชน องค์กร อําเภอ และจังหวัดคุณธรรม ครั้งที่ ๑/๒๕๖๔ โดยมี นางพิมพ์กาญจน์ ชัยจิตร์สกุล ที่ปรึกษากระทรวงวัฒนธรรม นายเกรียงศักดิ์ บุญประสิทธิ์ อธิบดีกรมการศาสนา คณะอนุกรรมการฯ ผู้แทนจากกระทรวงต่าง ๆ อาทิ กระทรวงศึกษาธิการ กระทรวงการพัฒนาสังคมและความมั่นคงของมนุษย์ กระทรวงมหาดไทย กระทรวงสาธารณสุข กรุงเทพมหานคร ข้าราชการ และเจ้าหน้าที่ที่เกี่ยวข้องเข้าร่วม ณ ศูนย์ประชุม ชั้น ๘ กระทรวงวัฒนธรรม
รัฐบาลไทย-ข่าวทำเนียบรัฐบาล-กรมการขนส่งทางราง ร่วมมือ JICA ศึกษาข้อมูลทางวิชาการเพื่อพัฒนา M-Map 2
วันอังคารที่ 2 มีนาคม 2564
กรมการขนส่งทางราง ร่วมมือ JICA ศึกษาข้อมูลทางวิชาการเพื่อพัฒนา M-Map 2
วันที่ 1 มี.ค. 2564 ณ ห้องประชุมชั้น 2 กรมการขนส่งทางราง (ขร.) นายกิตติพันธ์ ปานจันทร์ อธิบดีกรมการขนส่งทางราง พร้อมด้วย ดร.พิเชฐ คุณาธรรมรักษ์ รองอธิบดีกรมการขนส่งทางราง ให้การต้อนรับ Mr. Takahiro  MORITA, Chief Representative
และเจ้าหน้าที่จากองค์การความร่วมมือระหว่างประเทศของญี่ปุ่น (JICA) โดยได้ร่วมกันหารือเกี่ยวกับโครงการ “Formulation of the Second Mass Rapid Transit Master Plan in Bangkok Metropolitan Region (M-MAP2) Project” ของ JICA ซึ่งมีความเกี่ยวเนื่องกับการศึกษาเพื่อพัฒนาแบบจําลองการคาดการณ์ความต้องการเดินทางด้วยระบบรางและการพัฒนาโครงข่ายระบบขนส่งมวลชนทางรางในเขตกรุงเทพมหานครและปริมณฑล (พื้นที่ต่อเนื่อง) ระยะที่ 2 ของ ขร. โดยการประชุมหารือในวันนี้ ขร. และ JICA ได้มีการลงนามความร่วมมือทางวิชาการ Record of Discussion (R/D) ภายใต้การดําเนินโครงการ “Formulation of the Second Mass Rapid Transit Master Plan in Bangkok Metropolitan Region (M-MAP2) Project” เพื่อเพิ่มประสิทธิภาพโครงข่ายระบบขนส่งมวลชนทางรางในภาพรวมของกรุงเทพมหานครและปริมณฑลเพื่อให้มีการใช้ประโยชน์อย่างสูงสุด ลดความซ้ําซ้อน เกิดการบูรณาการร่วมกันระหว่างโครงข่ายระบบขนส่งสาธารณะรูปแบบอื่นได้อย่างมีประสิทธิภาพ ตลอดจนยกระดับคุณภาพชีวิตการเดินทางของประชาชนให้มีความรวดเร็ว สะดวก ปลอดภัยและเป็นมิตรกับสิ่งแวดล้อม
สําหรับโครงการการศึกษาเพื่อพัฒนาแบบจําลองการคาดการณ์ความต้องการเดินทางด้วยระบบรางและการพัฒนาโครงข่ายระบบขนส่งมวลชนทางรางในเขตกรุงเทพมหานครและปริมณฑล (พื้นที่ต่อเนื่อง) ระยะที่ 2 นี้ เป็นการศึกษาเพื่อพัฒนาโครงข่ายรถไฟฟ้าที่มีความครอบคลุมพื้นที่ที่มีความต้องการเดินทางสูงแต่โครงข่ายยังเข้าไม่ถึง เพื่อบรรเทาการจราจรติดขัดในพื้นที่ศูนย์กลางเมืองกรุงเทพมหานคร รวมถึงเพิ่มประสิทธิภาพโครงข่ายระบบขนส่งมวลชนทางรางในภาพรวมของกรุงเทพมหานครและปริมณฑลเพื่อให้มีการใช้ประโยชน์อย่างสูงสุด ลดความซ้ําซ้อน เพื่อลดการลงทุนและงบประมาณในโครงข่ายที่ไม่มีความจําเป็นในสภาวการณ์ปัจจุบัน และพัฒนาระบบขนส่งมวลชนทางรางให้สอดคล้องกับทิศทางการพัฒนาและแนวคิดการวางผังเมืองในอนาคต ซึ่งจะช่วยยกระดับคุณภาพชีวิตการเดินทางของประชาชนให้มีความสะดวก รวดเร็ว มากยิ่งขึ้น
รัฐบาลไทย-ข่าวทำเนียบรัฐบาล-ผู้ช่วยรมว.วธ. เป็นประธานรับฟังการบรรยายสรุปและเยี่ยมชมโครงการก่อสร้างศูนย์วิจัยโบราณคดีบ้านเชียง และห้องจัดแสดงพิพิธภัณฑสถานแห่งชาติ บ้านเชียง
วันเสาร์ที่ 20 มีนาคม 2564
ผู้ช่วยรมว.วธ. เป็นประธานรับฟังการบรรยายสรุปและเยี่ยมชมโครงการก่อสร้างศูนย์วิจัยโบราณคดีบ้านเชียง และห้องจัดแสดงพิพิธภัณฑสถานแห่งชาติ บ้านเชียง
ผู้ช่วยรมว.วธ. เป็นประธานรับฟังการบรรยายสรุปและเยี่ยมชมโครงการก่อสร้างศูนย์วิจัยโบราณคดีบ้านเชียง และห้องจัดแสดงพิพิธภัณฑสถานแห่งชาติ บ้านเชียง
วันที่ ๑๙ มีนาคม ๒๕๖๔ เวลา ๑๑.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม มอบหมายให้ นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม เป็นประธานรับฟังการบรรยายสรุปและเยี่ยมชมโครงการก่อสร้างศูนย์วิจัยโบราณคดีบ้านเชียง และห้องจัดแสดงพิพิธภัณฑสถานแห่งชาติ บ้านเชียง ในพิธีเปิด "ศูนย์บริการนักท่องเที่ยว อุทยานประวัติศาสตร์ภูพระบาท" โดยมี นายเอนก สีหามาตย์ ที่ปรึกษารัฐมนตรีว่าการกระทรวงวัฒนธรรม นายพิกิฏ ศรีชนะ เลขานุการรัฐมนตรีว่าการกระทรวงวัฒนธรรม นายประทีป เพ็งตะโก อธิบดีกรมศิลปากร คณะผู้บริหารกระทรวงวัฒนธรรม นางสาวกนกวลี สุริยะธรรม ผู้อํานวยการพิพิธภัณฑสถานแห่งชาติบ้านเชียง หน่วยงานภาครัฐ ภาคเอกชน สถาบันการศึกษา องค์กรปกครองส่วนท้องถิ่น และแขกผู้มีเกียรติเข้าร่วม ณ อุทยานประวัติศาสตร์ภูพระบาท ตําบลพาน อําเภอบ้านผือ จังหวัดอุดรธานี
รัฐบาลไทย-ข่าวทำเนียบรัฐบาล-พิธีมอบรางวัลคุณภาพแห่งชาติ (Thailand Quality Award: TQA) ครั้งที่ 19 ประจำปี 2563
วันศุกร์ที่ 19 มีนาคม 2564
พิธีมอบรางวัลคุณภาพแห่งชาติ (Thailand Quality Award: TQA) ครั้งที่ 19 ประจําปี 2563
ปลัดกระทรวงอุตสาหกรรม เป็นประธานในพิธีมอบรางวัลคุณภาพแห่งชาติ (Thailand Quality Award: TQA) ครั้งที่ 19 ประจําปี 2563 จัดโดย สถาบันเพิ่มผลผลิตแห่งชาติ
วันนี้ (19 มีนาคม 2564) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานในพิธีมอบรางวัลคุณภาพแห่งชาติ (Thailand Quality Award: TQA) ครั้งที่ 19 ประจําปี 2563 จัดโดย สถาบันเพิ่มผลผลิตแห่งชาติ พร้อมด้วยนางวรวรรณ ชิตอรุณ รองปลัดกระทรวงอุตสาหกรรม โดยมี ผศ.ดร.อธิศานต์ วายุภาพ ผู้อํานวยการสถาบันเพิ่มผลผลิตแห่งชาติ ในฐานะกรรมการและเลขานุการคณะกรรมการรางวัลคุณภาพแห่งชาติ นายปิยะบุตร ชลวิจารณ์ ประธานกรรมการรางวัลคุณภาพแห่งชาติ คณะผู้บริหารสถาบันเพิ่มผลผลิตแห่งชาติ และคณะผู้บริหารหน่วยงานที่เข้ารับมอบรางวัล ให้การต้อนรับ ณ หอประชุมใหญ่ ศูนย์วัฒนธรรมแห่งประเทศไทย
สําหรับรางวัลคุณภาพแห่งชาติ (Thailand Quality Award : TQA) เกิดขึ้นภายใต้วัตถุประสงค์ที่ต้องการประกาศเกียรติคุณให้แก่องค์กรที่มุ่งมั่นนําเกณฑ์รางวัลคุณภาพแห่งชาติไปประยุกต์ใช้เพื่อยกระดับมาตรฐานการดําเนินงานจนประสบผลสําเร็จ ซึ่งถือเป็นรางวัลสูงสุดในการวัดระดับคุณภาพของระบบการบริหารจัดการองค์กรที่ทั่วโลกยอมรับ และเกณฑ์รางวัลคุณภาพแห่งชาติยังถูกนําไปใช้เป็นบรรทัดฐานสําหรับการประเมินตนเองขององค์กร โดยสามารถนําไปประยุกต์ใช้กับองค์กรทุกประเภท ทุกขนาด ไม่ว่าจะเป็นองค์กรภาครัฐ หรือภาคเอกชน อีกทั้งยังสามารถใช้เป็นแนวทางในการกําหนดทิศทางขององค์กรให้ทันกับสถานการณ์ทางธุรกิจ นับเป็นกลไกสําคัญที่ขับเคลื่อนประเทศไปสู่การพัฒนาที่ยั่งยืนทั้งภาคการผลิตและภาคบริการ พร้อมตอบสนองต่อนโยบายของรัฐบาล และแผนพัฒนาเศรษฐกิจและสังคมแห่งชาติ ฉบับที่ 12 รวมทั้งยุทธศาสตร์การพัฒนาอุตสาหกรรมไทย 4.0 ระยะ 20 ปี ซึ่งมุ่งเน้นอุตสาหกรรมเป้าหมายที่มีศักยภาพสูงให้ขับเคลื่อนด้วยนวัตกรรม มุ่งสร้างประสิทธิผลในเชิงผลลัพธ์ และเพิ่มผลิตภาพในวิสาหกิจขนาดใหญ่ ตลอดจนวิสาหกิจขนาดกลางและขนาดย่อม หรือ SMEs เป็นเครื่องมือยกระดับการบริหารจัดการ สามารถสร้างคุณค่า และเพิ่มผลิตภาพของทุกภาคส่วน
ทั้งนี้ มีองค์กรที่ได้รับรางวัล ประจําปี 2563 จํานวนทั้งสิ้น 8 องค์กร ประกอบด้วย รางวัลคุณภาพแห่งชาติ (Thailand Quality Award: TQA) จํานวน 1 องค์กร ได้แก่ ธนาคารออมสิน รางวัลการบริหารสู่ความเป็นเลิศที่มีความโดดเด่นด้านนวัตกรรม (Thailand Quality Class Plus: Innovation) จํานวน 1 องค์กร กลุ่มธุรกิจการตลาด บริษัท บางจาก คอร์ปอเรชั่น จํากัด (มหาชน) รางวัลบริหารสู่ความเป็นเลิศที่มีความโดดเด่นด้านการปฏิบัติการ (Thailand Quality Class Plus: Operation) จํานวน 1 องค์กร ได้แก่ คณะแพทย์ศาสตร์ศิริราชพยาบาล มหาวิทยาลัยมหิดล และรางวัลบริหารสู่ความเป็นเลิศ (Thailand Quality Class: TQC) จํานวน 5 องค์กร ได้แก่ 1. กลุ่มธุรกิจการตลาด บริษัท บางจาก คอร์ปอเรชั่น จํากัด (มหาชน) 2. คณะพยาบาลศาสตร์ มหาวิทยาลัยมหิดล 3. ธนาคารเพื่อการเกษตรและสหกรณ์การเกษตร 4. บริษัท พีทีที แอลเอ็นจี จํากัด 5. มหาวิทยาลัยเชียงใหม่
รัฐบาลไทย-ข่าวทำเนียบรัฐบาล-กรมศุลกากรดึงนักท่องเที่ยวลงเรือสำราญ
วันศุกร์ที่ 19 มีนาคม 2564
กรมศุลกากรดึงนักท่องเที่ยวลงเรือสําราญ
อธิบดีกรมศุลกากรซักซ้อมความเข้าใจ หลักเกณฑ์ วิธีการ และเงื่อนไขเกี่ยวกับเรือสําราญและกีฬา ตามประกาศกรมศุลกากร ที่ 29/2564 โดยเชิญ ก.ท่องเที่ยวฯ ก.คมนาคม กรมสรรพากร กรมเจ้าท่า กองบังคับการตํารวจน้ํา ททท. หารือร่วมกัน
วันนี้ (19 มีนาคม 2564) นายพชร อนันตศิลป์ อธิบดีกรมศุลกากร ซักซ้อมความเข้าใจ หลักเกณฑ์ วิธีการ และเงื่อนไขเกี่ยวกับเรือสําราญและกีฬา ตามประกาศกรมศุลกากร ที่ 29/2564 โดยได้เชิญกระทรวงการท่องเที่ยวและกีฬา กระทรวงคมนาคม กรมสรรพากร กรมเจ้าท่า กองบังคับการตํารวจน้ํา การท่องเที่ยวแห่งประเทศไทย (ททท.) สมาคมธุรกิจเรือยอร์ชไทย ผู้ประกอบการมารีน่า และตัวแทนเรือ หารือร่วมกัน ณ ห้องภาสกรวงศ์
นายพชร อนันตศิลป์ อธิบดีกรมศุลกากร กล่าวว่า ตามนโยบายรัฐบาลในการสนับสนุนประเทศไทยให้เป็นศูนย์กลางการท่องเที่ยวทางน้ําและเรือสําราญในภูมิภาคเอเซีย (Marina Hub of Asia) และเพื่อผลักดันนโยบายดังกล่าว กรมศุลกากรจึงได้ดําเนินการออกประกาศกรมศุลกากร ที่ 29/2564 เมื่อวันที่ 19 กุมภาพันธ์ 2564 ในเรื่องของการปรับปรุงหลักเกณฑ์ วิธีการ และเงื่อนไขเกี่ยวกับเรือสําราญและกีฬา ตามประเภท 3 (ค) ภาค 4 แห่งพระราชกําหนดพิกัดอัตราศุลกากร พ.ศ. 2530 เพื่อขยายระยะเวลาเรือยอร์ชให้อยู่ในไทยได้ 2 ปี 6 เดือน และให้เรือซุปเปอร์ยอร์ชที่มีขนาดความยาวตั้งแต่ 30 เมตรขึ้นไป บรรทุกคนโดยสารได้ไม่เกิน 12 คน ตามประกาศกระทรวงคมนาคมที่เกี่ยวข้อง เข้ามาชั่วคราวได้
กรมศุลกากรให้ความสําคัญกับการท่องเที่ยวของชาวต่างชาติโดยเรือยอร์ช ที่จะช่วยสร้างรายได้ให้แก่ประเทศ โดยการแวะท่องเที่ยว เช่าท่าที่จอดเรือ (Marina) จ้างซ่อมบํารุงรักษาเรือ ใช้บริการโรงแรม ร้านอาหาร ร้านขายเสบียงอาหาร ฯลฯ รวมถึงการสร้างงานให้กับคนในพื้นที่ ได้แก่ การจ้างกัปตันและลูกเรือเพื่อดูแลเรือ การจ้างช่างซ่อมเรือ อีกทั้งเป็นการพัฒนาความรู้ด้านวิชาชีพเกี่ยวกับการซ่อมเรือและการเป็นกัปตันเรือ ส่งผลให้รัฐบาลมีรายได้จากภาษีมูลค่าเพิ่มสําหรับการใช้จ่ายในประเทศด้วย ส่วนการให้เรือซุปเปอร์ยอร์ช ตามประกาศกระทรวงคมนาคมเข้ามาชั่วคราวได้นั้น จะทําให้เกิดการท่องเที่ยวของกลุ่มนักท่องเที่ยวเศรษฐีต่างชาติโดยเรือซุปเปอร์ยอร์ช ที่ต้องการมาท่องเที่ยวในเขตภูมิภาคเอเชีย และก่อให้เกิดเม็ดเงินจากการใช้จ่ายที่สูงมากของนักท่องเที่ยวกลุ่มนี้ คาดว่าจะสร้างรายได้ให้แก่ประเทศถึง 155 ล้านบาทต่อลําต่อปี และอาจมีการใช้จ่ายในประเทศสูงถึง 2 แสนล้านบาทต่อปี ซึ่งส่งผลให้เกิดการสร้างโอกาสทางธุรกิจ รวมถึงกระตุ้นให้เกิดการลงทุนในธุรกิจที่เกี่ยวข้องและยังสอดรับกับแผนการปฏิรูปประเทศด้านเศรษฐกิจ โดยมีกิจกรรมปฏิรูปที่ส่งผลให้เกิดการเปลี่ยนแปลงต่อประชาชนอย่างมีนัยสําคัญ (Big Rock) อีกด้วย
รัฐบาลไทย-ข่าวทำเนียบรัฐบาล-รองนายกรัฐมนตรี เป็นประธานการประชุมคณะอนุกรรมการด้านพิธีการและอำนวยการ เพื่อเตรียมการจัดประชุมผู้นำเขตเศรษฐกิจเอเปคและการประชุมที่เกี่ยวข้อง
วันพฤหัสบดีที่ 4 มีนาคม 2564
รองนายกรัฐมนตรี เป็นประธานการประชุมคณะอนุกรรมการด้านพิธีการและอํานวยการ เพื่อเตรียมการจัดประชุมผู้นําเขตเศรษฐกิจเอเปคและการประชุมที่เกี่ยวข้อง
รองนายกรัฐมนตรี เป็นประธานการประชุมคณะอนุกรรมการด้านพิธีการและอํานวยการ เพื่อเตรียมการจัดประชุมผู้นําเขตเศรษฐกิจเอเปคและการประชุมที่เกี่ยวข้อง
วันที่ ๔ มีนาคม ๒๕๖๔ เวลา ๑๓.๓๐ น. นายวิษณุ เครืองาม รองนายกรัฐมนตรี เป็นประธานการประชุมคณะอนุกรรมการด้านพิธีการและอํานวยการ เพื่อเตรียมการจัดประชุมผู้นําเขตเศรษฐกิจเอเปคและการประชุมที่เกี่ยวข้อง ในช่วงที่ประเทศไทยเป็นเจ้าภาพจัดการประชุมเอเปค ปี พ.ศ.๒๕๖๕ ครั้งที่ ๑/๒๕๖๔ โดยมี นายดอน ปรมัตถ์วินัย รองนายกรัฐมนตรีและรัฐมนตรีว่าการกระทรวงการต่างประเทศ นายอิทธิพล คุณปลื้ม รัฐมนตรีว่าการกระทรวงวัฒนธรรม คณะรัฐมนตรี นางยุพา ทวีวัฒนะกิจบวร ปลัดกระทรวงวัฒนธรรม หัวหน้าส่วนราชการระดับกระทรวงหรือเทียบเท่า เข้าร่วมประชุม ณ ห้องประชุม ๓๐๑ ชั้น ๓ ตึกบัญชาการ ๑ ทําเนียบรัฐบาล ทั้งนี้มีผู้แทนหน่วยงานที่เกี่ยวข้องร่วมประชุมผ่านระบบทางไกล
รัฐบาลไทย-ข่าวทำเนียบรัฐบาล-กรมการขนส่งทางบก ชวนใช้บริการแอปพลิเคชันชำระภาษีรถประจำปี DLT Vehicle Tax สะดวก รวดเร็ว ไม่ต้องเดินทาง
วันพุธที่ 17 มีนาคม 2564
กรมการขนส่งทางบก ชวนใช้บริการแอปพลิเคชันชําระภาษีรถประจําปี DLT Vehicle Tax สะดวก รวดเร็ว ไม่ต้องเดินทาง
นายยงยุทธ นาคแดง รองอธิบดีกรมการขนส่งทางบก (ขบ.) กระทรวงคมนาคม เปิดเผยว่า เพื่อเป็นการสนับสนุนให้ประชาชนที่ต้องการชําระภาษีรถประจําปีไม่ต้องเดินทางมาที่สํานักงานขนส่ง ลดภาระค่าใช้จ่ายในการเดินทาง และลดความเสี่ยงการแพร่ระบาดของโรค COVID-19
ขบ. ขอแนะนําให้ประชาชนใช้บริการชําระภาษีรถประจําปีผ่านแอปพลิเคชัน DLT Vehicle Tax โดยสามารถรอรับเครื่องหมายการเสียภาษีและใบเสร็จรับเงินทางไปรษณีย์ได้ ภายใน 5 วันทําการ นับจากวันชําระเงิน และเมื่อมีการชําระภาษีรถประจําปีผ่านแอปพลิเคชันเรียบร้อยแล้ว ระบบจะแสดงหลักฐานการชําระภาษีรถประจําปีชั่วคราว เพื่อให้เจ้าของรถสามารถใช้เป็นหลักฐานแสดงการชําระภาษีจนกว่าจะได้รับเครื่องหมายการเสียภาษีประจําปี
นอกจากนี้ ขบ. ยังได้พัฒนาบริการรับชําระภาษีรถประจําปีอีกหลากลายช่องทางที่อํานวยความสะดวกประชาชนไม่ต้องเดินทางมาสํานักงานขนส่ง เช่น เว็บไซต์ https://eservice.dlt.go.th เคาน์เตอร์เซอร์วิส โมบายล์แอปพลิเคชัน mPAY และ Truemoney Wallet ในเบื้องต้นการชําระภาษีรถประจําปีแบบออนไลน์รองรับเฉพาะรถที่ไม่เข้าข่ายต้องนํารถไปตรวจสภาพ อาทิ รถยนต์นั่งส่วนบุคคลไม่เกิน 7 คน (รถเก๋ง) รถยนต์นั่งส่วนบุคคลเกิน 7 คน (รถตู้) รถยนต์บรรทุกส่วนบุคคล (รถกระบะ) ที่มีอายุการใช้งานไม่เกิน 7 ปี รถจักรยานยนต์ที่มีอายุการใช้งานไม่ได้เกิน 5 ปี นับตั้งแต่วันที่จดทะเบียนครั้งแรก ที่ไม่มีภาษีค้างชําระหรือค้างชําระไม่เกิน 1 ปี ไม่ถูกอายัดทะเบียน ไม่ใช่รถที่ใช้เชื้อเพลิงประเภทก๊าซ และไม่มีการเปลี่ยนแปลงสาระสําคัญของรถให้ผิดไปจากรายการที่จดทะเบียนไว้ ส่วนรถที่เข้าข่ายต้องตรวจสภาพก่อนชําระภาษีประจําปีสามารถใช้บริการชําระภาษีโดยไม่ต้องลงจากรถหรือบริการเลื่อนล้อต่อภาษี (Drive Thru for Tax) ณ สํานักงานขนส่ง ที่ทําการไปรษณีย์ ธนาคารพาณิชย์ที่ร่วมโครงการ หรือที่สํานักงานขนส่งทุกแห่งทั่วประเทศ
สําหรับสถิติการให้บริการชําระภาษีรถประจําปีในเขตกรุงเทพฯ เดือนกุมภาพันธ์ 2564 มีผู้ใช้บริการ จํานวนทั้งสิ้น 503,754 คัน แบ่งเป็นการใช้บริการรับชําระภาษีรถประจําปี ณ สํานักงานขนส่งกรุงเทพฯ พื้นที่ 1 - 5 มากที่สุด จํานวน 397,702 คัน รองลงมาคือ การใช้บริการเลื่อนล้อต่อภาษี (Drive Thru for Tax) จํานวน 58,914 คัน ผ่านเว็บไซต์ https://eservice.dlt.go.th/ จํานวน 31,134 คัน ในส่วนของบริการชําระภาษีผ่านแอปพลิเคชัน DLT Vehicle Tax มีผู้ใช้บริการ จํานวน 2,024 คัน และบริการชําระภาษีรถประจําปีผ่านตู้รับชําระภาษีรถประจําปีอัตโนมัติ (Kiosk) มีผู้ใช้บริการ จํานวน 904 คัน นอกจากนี้ ยังมีบริการรับชําระภาษีรถประจําปีผ่านหน่วยงานเครือข่าย อาทิ เคาน์เตอร์เซอร์วิสมีผู้ใช้บริการ จํานวน 11,184 คัน ที่ทําการไปรษณีย์ จํานวน 1,235 คัน ผ่านแอปพลิเคชัน mPAY และ Truemoney Wallet จํานวน 621 คัน และผ่านธนาคารที่ร่วมโครงการ จํานวน 36 คัน
สอบถามข้อมูลการชําระภาษีรถประจําปีเพิ่มเติมได้ที่ สายด่วน 1584 ตลอด 24 ชั่วโมง
รัฐบาลไทย-ข่าวทำเนียบรัฐบาล-เพิ่ม 6 พันล้านบาท…จัดหาวัคซีนโควิด-19 อีก 35 ล้านโดส
วันพฤหัสบดีที่ 4 มีนาคม 2564
เพิ่ม 6 พันล้านบาท...จัดหาวัคซีนโควิด-19 อีก 35 ล้านโดส
...
การจัดหา - ซื้อวัคซีนโควิด-19 ต้องทําอย่างต่อเนื่อง
เพื่อให้ครอบคลุมตามเป้าหมายที่กําหนดไว้
ครม. จึงอนุมัติงบประมาณกว่า 6 พันล้านบาท
สําหรับโครงการจัดหาวัคซีนโควิด-19
กับบริษัท AstraZeneca ในการจัดหา
วัคซีนเพิ่มอีก 35 ล้านโดส
.
โดยเป็นการดําเนินงานตามคําแนะนํา
ของคณะอนุกรรมการสร้างเสริมภูมิคุ้มกันโรค
มีระยะเวลาการดําเนินงาน
ในช่วงเดือน มิ.ย.- ธ.ค. 2564 นี้
.
นอกจากจะครอบคลุมคนไทยแล้ว
ยังครอบคลุมไปถึงทุกคนที่อาศัยอยู่
ในประเทศไทย ซึ่งเป็นไปตามหลัก
ขององค์การอนามัยโลกที่ว่า
“จะไม่มีใครปลอดภัยจนกว่าทุกคนปลอดภัย”
.
สําหรับแผนการกระจายวัคซีนโควิด-19 แบ่งเป็น ดังนี้
- ระยะที่ 1 เดือน มี.ค. – พ.ค. 2564
จํานวน 2 ล้านโดส ใน 18 จังหวัด
- ระยะที่ 2 เดือน มิ.ย. – ธ.ค. 2564
จํานวน 61 ล้านโดสในทุกจังหวัด
รวมจํานวนวัคซีนที่ให้กลุ่มเป้าหมาย
จํานวนทั้งสิ้น 63 ล้านโดส
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-การประชุมคณะกรรมการบริหารจัดการการแก้ไขปัญหากากอุตสาหกรรม ครั้งที่ 1/2564
วันอังคารที่ 16 มีนาคม 2564
การประชุมคณะกรรมการบริหารจัดการการแก้ไขปัญหากากอุตสาหกรรม ครั้งที่ 1/2564
ปลัดฯ กอบชัย เป็นประธานการประชุมคณะกรรมการบริหารจัดการการแก้ไขปัญหากากอุตสาหกรรม ครั้งที่ 1/2564
วันนี้ (16 มีนาคม 2564) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการบริหารจัดการการแก้ไขปัญหากากอุตสาหกรรม ครั้งที่ 1/2564 เพื่อหารือเกี่ยวกับการบริหารจัดการกากอุตสาหกรรมเข้าสู่ระบบตามกฎหมาย โดยมีนางวรวรรณ ชิตอรุณ นายภานุวัฒน์ ตริยางกูรศรี รองปลัดกระทรวงอุตสาหกรรม นายประกอบ วิวิธจินดา อธิบดีกรมโรงงานอุตสาหกรรม พร้อมด้วยคณะกรรมการฯ และผู้ที่เกี่ยวข้องเข้าร่วมประชุม ณ ห้องประชุม อก.1 สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-กรมการขนส่งทางรางจัดฝึกอบรมเพิ่มความรู้ด้านการขนนส่งทางราง และศึกษาดูงานอุตสาหกรรมอิตาเลียนไทย
วันศุกร์ที่ 19 มีนาคม 2564
กรมการขนส่งทางรางจัดฝึกอบรมเพิ่มความรู้ด้านการขนนส่งทางราง และศึกษาดูงานอุตสาหกรรมอิตาเลียนไทย
นายกิตติพันธ์ ปานจันทร์ อธิบดีกรมการขนส่งทางราง พร้อมด้วย ดร.พิเชฐ คุณธรรมรักษ์ รองอธิบดีกรมการขนส่งทางราง นําคณะเจ้าหน้าที่กรมการขนส่งทางรางเข้ารับการฝึกอบรมหลักสูตรความรู้ด้านการขนส่งทางราง
และเข้าศึกษาดูงานอุตสาหกรรมบริษัท อิตาเลียนไทย ดีเวล๊อปเมนต์ จํากัด เมื่อวันที่ 15 - 17 มีนาคม 2564 ณ จังหวัดนครนายกและศูนย์อุตสาหกรรมอิตาเลียนไทย อําเภอวิหารแดง จังหวัดสระบุรี
โดยการจัดฝึกอบรมครั้งนี้ เพื่อเพิ่มพูนความรู้ ความเข้าใจให้บุคลากร ขร. ให้เข้าใจในระบบการขนส่งทางรางขั้นพื้นฐาน ครอบคลุมความรู้ด้านระบบรางในเชิงเทคนิคระดับต้นที่เกี่ยวข้องกับระบบขนส่งทางราง อาคารสถานีรถไฟฟ้าและการเชื่อมต่อการเดินทาง การบริหารจัดการเดินรถ รถขนส่งทางรางและการซ่อมบํารุง รวมถึงเทคโนโลยีและนวัตกรรมใหม่ เพื่อให้บุคลากร ขร. สามารถนําองค์ความรู้ไปประยุกต์ใช้ให้เกิดประโยชน์ต่อการขนส่งทางรางของประเทศต่อไป
รัฐบาลไทย-ข่าวทำเนียบรัฐบาล- ปลัดกระทรวงยุติธรรม​ ประชุมคณะอนุกรรมการปฏิรูปกฎหมายเพื่อฟื้นฟูเศรษฐกิจหลังการแพร่ระบาดโรคไวรัสโคโรนา ๒๐๑๙ ครั้งที่ ๒/๒๕๖๔
วันอังคารที่ 2 มีนาคม 2564
ปลัดกระทรวงยุติธรรม​ ประชุมคณะอนุกรรมการปฏิรูปกฎหมายเพื่อฟื้นฟูเศรษฐกิจหลังการแพร่ระบาดโรคไวรัสโคโรนา ๒๐๑๙ ครั้งที่ ๒/๒๕๖๔
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม​ เป็นประธานการประชุมคณะอนุกรรมการปฏิรูปกฎหมายเพื่อฟื้นฟูเศรษฐกิจหลังการแพร่ระบาดโรคไวรัสโคโรนา ๒๐๑๙ ครั้งที่ ๒/๒๕๖๔
ในวันจันทร์ที่ ๑ มีนาคม ๒๕๖๔ เวลา​ ๐๙.๐๐​ น.​
ณ ห้องประชุม ๔​ -​ ๐๑ ชั้น ๔ อาคารที่ทําการกระทรวงยุติธรรม
ถนนแจ้งวัฒนะ เขตหลักสี่ กรุงเทพฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม​
เป็นประธานการประชุมคณะอนุกรรมการปฏิรูปกฎหมายเพื่อฟื้นฟูเศรษฐกิจหลังการแพร่ระบาดโรคไวรัสโคโรนา ๒๐๑๙ ครั้งที่ ๒/๒๕๖๔
โดยมีคณะอนุกรรมการปฏิรูปกฎหมายฯ เข้าร่วมฯ
โดยที่ประชุม​รับทราบ​กฎหมายเกี่ยวกับการบรรเทาผลกระทบและฟื้นฟูเศรษฐกิจภายหลังวิกฤติโควิด - 19
ของสาธารณรัฐอินโดนีเซียและประเทศมาเลเซีย และรับทราบข้อมูลเกี่ยวกับการดําเนินนโยบายเศรษฐกิจที่ได้รับจากหน่วยงานที่เกี่ยวข้อง
นอกจากนี้ ที่ประชุมได้พิจารณาเกี่ยวกับแนวทางปฏิรูปกฎหมายเพื่อฟื้นฟูเศรษฐกิจอีกด้วย
รัฐบาลไทย-ข่าวทำเนียบรัฐบาล-การประชุมคณะกรรมการพิจารณาอุทธรณ์ ครั้งที่ 3/2564
วันอังคารที่ 9 มีนาคม 2564
การประชุมคณะกรรมการพิจารณาอุทธรณ์ ครั้งที่ 3/2564
รองปลัดฯ อําพันธุ์ เป็นประธานการประชุมคณะกรรมการพิจารณาอุทธรณ์ ครั้งที่ 3/2564
นายอําพันธุ์เวฬุตันติรองปลัดกระทรวงเกษตรและสหกรณ์เป็นประธานในการประชุมคณะกรรมการพิจารณาอุทธรณ์ครั้งที่3/2564โดยมีผู้แทนจากกรมส่งเสริมสหกรณ์ผู้แทนจากสํานักงานปลัดกระทรวงเกษตรและสหกรณ์กระทรวงการคลังสํานักงานคณะกรรมการกฤษฎีกากรรมการผู้ทรงคุณวุฒิในคณะกรรมการพัฒนาการสหกรณ์แห่งชาติและคณะทํางานที่เกี่ยวข้องเข้าร่วมประชุมฯณห้องประชุมกพน. 2อาคาร3กรมส่งเสริมสหกรณ์เทเวศร์กรุงเทพมหานครซึ่งที่ประชุมได้มีการพิจารณาหารือข้ออุทธรณ์ตามระเบียบว่าด้วยการพิจารณาอุทธรณ์พ.ศ. 2563จํานวน5เรื่อง
รัฐบาลไทย-ข่าวทำเนียบรัฐบาล-กรมท่าอากาศยาน กระทรวงคมนาคม เผยถึงความคืบหน้าการเปิดให้บริการท่าอากาศยานเบตง จากการประชุมติดตามความคืบหน้าการดำเนินโครงการก่อสร้างท่าอากาศยานเบตง จังหวัดยะลา
วันอังคารที่ 9 มีนาคม 2564
กรมท่าอากาศยาน กระทรวงคมนาคม เผยถึงความคืบหน้าการเปิดให้บริการท่าอากาศยานเบตง จากการประชุมติดตามความคืบหน้าการดําเนินโครงการก่อสร้างท่าอากาศยานเบตง จังหวัดยะลา
โดยมีนายฉัตรชัย บางชวด รองเลขาธิการสภาความมั่นคงแห่งชาติ เป็นประธาน ซึ่งมีผู้แทนกรมท่าอากาศยานและหน่วยงานราชการที่เกี่ยวข้องเข้าประชุม เมื่อวันที่ 8 มีนาคม 2564 ณ ห้องประชุมจิร วิชิตสงคราม สํานักงานสภาความมั่นคงแห่งชาติ กรุงเทพฯ
โดยกรมท่าอากาศยานได้รายงานข้อมูลในส่วนที่เกี่ยวข้องว่า ขณะนี้อยู่ระหว่างขั้นตอนการขอใบรับรองการดําเนินงานสนามบินสาธารณะ ซึ่งสํานักงานการบินพลเรือนแห่งประเทศไทย (กพท.) จะต้องลงพื้นที่เพื่อประเมินความพร้อมอีกครั้ง หลังจากท่าอากาศยานเบตงมีเจ้าหน้าที่ปฏิบัติงานได้ครบทุกด้านแล้วตามที่ กพท. กําหนด
ทั้งนี้ ภารกิจของท่าอากาศยานเบตงในปัจจุบัน คือให้บริการเที่ยวบินทางทหารและเที่ยวบินส่วนบุคคลได้ สําหรับการเปิดบริการเที่ยวบินเชิงพาณิชย์ มีสายการบินนกแอร์ที่มีความสนใจในการเปิดเส้นทางบินจากท่าอากาศยานดอนเมือง ไปยังท่าอากาศยานเบตง แต่ยังมีเงื่อนไขในการเปิดให้บริการ เช่น การเสนอขอให้หน่วยงานภาครัฐและเอกชนของจังหวัดรับประกันที่นั่งขั้นต่ํา ซึ่งที่ประชุมได้ให้ศูนย์อํานวยการบริหารจังหวัดชายแดนภาคใต้ (ศอ.บต.) เป็นหน่วยงานหลักที่จะประสานกับสายการบิน และหารือกับหน่วยงานที่เกี่ยวข้องให้เกิดความชัดเจน
จากเดิมที่ได้วางให้ท่าอากาศยานเบตง สามารถรองรับการเดินทางทั้งในประเทศและระหว่างประเทศ เพื่อเสริมศักยภาพด้านการท่องเที่ยวและเศรษฐกิจชายแดนใต้นั้น เมื่อเกิดสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ทําให้แผนทุกอย่างที่วางไว้ได้รับผลกระทบ และภาคเอกชนต้องมีการทบทวนแผนธุรกิจใหม่ ให้สอดคล้องกับสถานการณ์ปัจจุบัน โดยต้องเน้นไปในส่วนของการเดินทางภายในประเทศก่อน และปัจจุบันตารางบินฤดูร้อนของกรมท่าอากาศยาน ตั้งแต่วันที่ 28 มีนาคม ถึง 30 ตุลาคม 2564 ไม่มีคําขอจากสายการบินในการเปิดเที่ยวบินใหม่เส้นทางเบตงเข้ามา จึงไม่สามารถแจ้งได้ว่า จะเปิดบินได้เมื่อใด แต่ถ้าหากมีคําขอเปิดบินเข้ามา กรมท่าอากาศยานก็จะเร่งพิจารณาดําเนินการโดยเร็วต่อไป
รัฐบาลไทย-ข่าวทำเนียบรัฐบาล-กรมทางหลวง ขยาย 4 ช่องจราจร ทล. 12 สาย บ.นาไคร้- อ.คำชะอี จ.มุกดาหาร แล้วเสร็จ เชื่อมโยงคมนาคมขนส่งโลจิสติกส์ระหว่างไทย-เมียนมาร์-สปป.ลาว-เวียดนาม
วันพฤหัสบดีที่ 11 มีนาคม 2564
กรมทางหลวง ขยาย 4 ช่องจราจร ทล. 12 สาย บ.นาไคร้- อ.คําชะอี จ.มุกดาหาร แล้วเสร็จ เชื่อมโยงคมนาคมขนส่งโลจิสติกส์ระหว่างไทย-เมียนมาร์-สปป.ลาว-เวียดนาม
กรมทางหลวง ขยาย 4 ช่องจราจร ทล. 12 สาย บ.นาไคร้- อ.คําชะอี จ.มุกดาหาร แล้วเสร็จ เชื่อมโยงคมนาคมขนส่งโลจิสติกส์ระหว่างไทย-เมียนมาร์-สปป.ลาว-เวียดนาม
โครงการก่อสร้างทางหลวงหมายเลข 12 สาย บ.นาไคร้-อ.คําชะอี ตอน หนองสูง - อ.คําชะอี เป็นส่วนหนึ่งของการพัฒนาโครงข่ายทางหลวงเชื่อมโยงเส้นทางคมนาคมขนส่งตามแนวตะวันออก - ตะวันตกกับประเทศเพื่อนบ้านระหว่าง สหภาพเมียนมาร์ - ไทย - สาธารณรัฐประชาธิปไตยประชาชนลาว - ประเทศเวียดนาม (East West Corridor) ทางหลวงสายนี้อยู่ในเขตพื้นที่ จ.มุกดาหาร ระหว่าง กม. 721+000 - กม.740+708 ระยะทางยาว 19.708 กิโลเมตร เดิมมีขนาด 2 ช่องจราจร (ไป - กลับ) แต่เนื่องจากปัจจุบันมีการจราจรเพิ่มมากขึ้นอย่างต่อเนื่อง ทําให้ประชาชนไม่ได้รับความสะดวกในการเดินทาง
กรมทางหลวงจึงดําเนินการก่อสร้างขยายเป็นทางชั้นพิเศษ 4 ช่องจราจร กว้างช่องละ 3.5 เมตร ไหล่ทางด้านนอกกว้าง 2.5 เมตร ไหล่ทางด้านในกว้าง 1.5 เมตร คันทางกว้างรวม 11 เมตร แบ่งทิศทางการจราจรด้วยเกาะกลางแบบร่อง กว้าง 9.1 เมตร ผิวทางแอสฟัลต์คอนกรีต ก่อสร้างสะพานลอย 1 แห่ง พร้อมงานติดตั้งไฟฟ้าแสงสว่าง งบประมาณ 1,196,376,000 บาทเมื่อโครงการก่อสร้างแล้วเสร็จสามารถเชื่อมต่อเส้นทางคมนาคมและย่นระยะทางจากจังหวัดมุกดาหารไปยัง จังหวัดกาฬสินธุ์ และจังหวัดขอนแก่น ได้ใกล้ขึ้นอีกกว่า 25 กิโลเมตร ส่งเสริมการพัฒนาด้านเศรษฐกิจ ระบบคมนาคมขนส่งโลจิสติกส์และการท่องเที่ยวของภาคอีสาน